ત્રણેક દિવસ બાદ ગુજરાત ટેકનોલોજિકલ યુનિવ‌િર્સટીની ડિપ્લોમા, એમઇ, બી.ઇ.ની પરીક્ષા શરૂ થઇ રહી છે. એથી પરીક્ષાની આન્સરશીટ છાપવા આપેલ કોન્ટ્રાકટર આજે સવારે આઇશર ટ્રકમાં આન્સરશીટનાં બોકસ ભરીને ગુજરાત ટેકનોલોજી યુનિ.ની ચાંદખેડા ખાતેની ઓફિસે પહોંચાડવા જઇ રહ્યા હતા. દરમિયાનમાં જમાલપુર ફૂલબજાર પાસે ટ્રક આવતાં કેટલાક યુવકો ટ્રકમાં ચડી ગયા હતા અને ટ્રકમાં રહેલાં બોકસને ખોલીને ફેંદયાં હતાં. જીટીયુનાં સૂત્રોના જણાવ્યા મુજબ બોકસમાંથી કેટલીક કોરી આન્સરશીટ યુવકો લઇને ફરાર થઇ ગયા હતા. બીજી તરફ આ અંગે જીટીયુના અધિકારી તેમજ પોલીસને જાણ થતાં પોલીસ કાફલો પણ તાત્કાલિક ઘટનાસ્થળે દોડી આવ્યો હતો.